Bár soha nem számított a válogatott sztárjának, Vermes hosszú ideig mégis fontos szereplője volt a nemzeti tizenegynek. Először 1988. május 14-én Kolumbia ellen hívták meg a válogatottba. Ezzel együtt 67-szer képviselte az Egyesült Államokat olyan jelentős tornákon mint a szöuli olimpia, az 1990-es labdarúgó-világbajnokság vagy az 1991-es CONCACAF-aranykupa. Az 1990-es világbajnokságon kis híján gólt lőtt Walter Zengának, aki csak nehezen hárított. Az 1994-es labdarúgó-világbajnokságon a bővített keret tagja volt, azonban nem jutott szerephez.